OpenLLM-France/wikimedia huggingface dataset:
# Sideronatrita

La sideronatrita és un mineral de la classe dels sulfats.

## Característiques

La sideronatrita és un sulfat de sodi i ferro poc comú, de fórmula química Na₂Fe(SO₄)₂(OH)·3H₂O. La seva duresa a l'escala de Mohs es troba entre 1,5 i 2. La seva deshidratació a metasideronatrita és reversible en funció de la humitat relativa i l'exposició a la llum solar.
Segons la classificació de Nickel-Strunz pertany a «07.DF - Sulfats (selenats, etc.) amb anions addicionals, amb H₂O, amb cations de mida mitjana i grans» juntament amb els següents minerals: uklonskovita, caïnita, natrocalcita, metasideronatrita, despujolsita, fleischerita, schaurteïta, mallestigita, slavikita, metavoltina, lannonita, vlodavetsita, peretaïta, gordaïta, clairita, arzrunita, elyita, yecoraïta, riomarinaïta, dukeïta i xocolatlita.

## Formació i jaciments

Es localitza en regions àrides de zones oxidades amb dipòsits abundants de ferro. Es forma mitjançant l'oxidació de la pirita amb aigua salina en filons, dipòsits de carbó i zones properes al mar amb contacte directe. Va ser descoberta a la mina San Simon, situada al districte miner de Santa Rosa-Huantajaya, dins la província d'Iquique (Regió de Tarapacá, Xile), on es troba en forma de cristalls allargats i masses cristal·lines. Tot i no tractar-se d'una espècie gens comuna ha estat descrita a tots els continents excepte a l'Antàrtida.

## Referències

* ↑ «Sideronatrite» (en anglès). Mindat. [Consulta: 7 desembre 2023].
# Simdjúrides

Els simjúrides (àrab: السیمجوریون, as-sīmjūriyyūn; persa: سیمجوریان) foren una dinastia de caps militars i governadors turcs d'origen esclau del Khurasan del segle x, que eren dependents dels samànides de Bukharà.
La va fundar Abu-Imran Simjur, que va iniciar la seva carrera com a dawatí (‘portador del tinter’) de l'emir Ismaïl ibn Àhmad (892-907); el 910/911 Simjur ad-Dawatí fou enviat al Sistan per envair el país en nom del seu emir (Àhmad II ibn Ismaïl) deposant a l'emir safàrida Layth ibn Alí i al seu germà Muhàmmad ibn Alí; el 912 o 913 una revolta va portar al poder altre cop als safàrides però Àhmad ibn Ismaïl va enviar un exèrcit dirigit per Hussayn ibn Alí Marv al-Rudi i un altre sota els generals Abu-Bakr Muhàmmad ibn Mudhàffar al-Mutají i el mateix Simjur ad-Dawatí, que van entrar a Sistan i van suprimir el moviment (913). El 914 la mort de l'emir samànida va provocar l'anarquia i les forces samànides es van retirar; el califa va enviar llavors un nou governador mentre diversos caps dels ayyar (la milícia originalment creada per lluitar contra els kharigites) s'asseguraven feus locals (916 a 917) nominalment sota autoritat abbàssida. Vers el 922 Simjur apareix en lluita contra els alides al Gurgan.
Després d'això diversos membres de la família foren governadors del Khurasan, el primer el seu fill Abu-Ishaq Ibrahim (944/945) encara que per poc temps: Abu-Alí Čaghani, governador des de 939, i príncep local del Caghaniyan, fou deposat el 945 i substituït pel cap turc Abu-Ishaq Ibrahim ibn Simjur (cosa que va suposar l'ascens dels comandants turcs dins l'estat). A la mort d'Ibrahim, el seu fill Abu-l-Hàssan Muhàmmad va ser nomenat governador i va exercir durant uns trenta anys
Amb la pujada al tron de Bukharà del jove samànida Nuh II ibn Mansur, Muhàmmad va aconseguir una virtual autonomia al Khurasan. Fou figura clau de les lluites a l'emirat samànida als anys 970 i 980. A la seva mort el va succeir el seu fill Abu-Alí Simjur al-Mudhàffar que va rebutjar l'autoritat samànida; en la lluita entre Nuh II ibn Mansur i Abu-Alí Simjur, es van lliurar diversos combats especialment contra el general turc Sebuktegin i després el seu fill Mahmud ibn Sebuktegin, fins que Abu-Alí Simjur fou fet presoner el 996 i va quedar empresonat a Gardiz junta amb diversos partidaris; tots foren executats junts el 999. El seu fill Abu-l-Qàssim Alí fou el darrer membre de la família i cap militar al Khurasan fins al 1002.

## Llista d'amirs

* Abu-Imran Simjur ad-Dawatí (910 a 914, a Sistan)
* Abu-Ishaq Ibrahim ibn Simjur (945- vers 950)
* Abu-l-Hàssan Muhàmmad ibn Ibrahim (vers 950 - vers 980)
* Abu-Alí al-Mudhàffar ibn Muhàmmad (980-996)
* Abu-l-Qàssim Alí ibn al-Mudhàffar (rebel) (996-1002)

## Nota

* ↑ Treadwell, Luke. "Simjurids." Encyclopaedia Iranica. Ed. Ehsan Yarshater. Columbia University. Consultat 28 novembre 2008.

## Referències

Bosworth, Clifford Edmund. The New Islamic Dynasties: A Chronological and Genealogical Manual. Great Britain: Columbia University Press, 1996. ISBN 0231107145
# Soft butch

Una soft butch o stem és una dona que exhibeix alguns trets estereotipats butch i lèsbics sense arribar a l'estereotip masculí associat amb lesbianes butch. El concepte soft butch forma part de l'espectre butch-femme, que varia del l'extrem més dur i masculí, o butch, fins a l'ultrafemení o femme, amb una major i predominant expressió de feminitat, com les lesbianes de pintallavis. Les soft butch tenen identitat de gènere de dona, però mostren principalment característiques masculines amb un toc de feminitat. La "duresa", o l'etiqueta que descriu un nivell d'expressió masculina com a butch depèn de la fluïdesa de la seva expressió de gènere.
Les soft butch podrien voler expressar-se a través de la roba i pentinat d'una manera més masculina, però el seu comportament és més tradicionalment femení. Per exemple, els trets d'una soft butch poden incloure, o no, cabell curt, roba dissenyada per a homes i comportaments i deixos masculins. Normalment semblen andrògines, en lloc de respondre a una identitat de gènere concreta. Normalment s'expressen, a nivell físic, sexual i romàntic, de manera més masculina que femenina.
A més de l'expressió de gènere a través del seu aspecte exterior, també tenen la seva pròpia manera d'expressar-se a nivell sexual. Les dones soft butch poden tenir un paper més passiu en les relacions sexuals o romàntiques, fet que sol associar-se al comportament sexual femení. Això és un exemple de com la sexualitat i aspecte d'una soft butch no és completament masculina i mostra alguns trets femenins. Per altra banda, les stone butch són molt menys fluides en la seva sexualitat i no volen contacte sexual de les seves parelles sexuals. Aquests desig d'expressar tant masculinitat com feminitat a través del propi gènere i sexualitat s'observa clarament en les dones soft butch, però també en molta gent de diferents orientacions sexuals.

## Referències

* ↑ Abramian, Alexandria. «Ellen DeGeneres, Portia de Rossi Sell Hidden Hills Ranch For $10.85 Million». The Hollywood Reporter, 09-09-2013. [Consulta: 3 novembre 2013].
* ↑ Evans, Megan. «Femme Invisibility». The Blog. The Huffington Post, 28-01-2012. [Consulta: 3 novembre 2013].
* ↑ Hayden, Fran. «Top 10 Butches We Love». Diva (revista). Millivres Prowler Group Ltd., 14-02-2013. Arxivat de l'original el 23 de maig de 2013. [Consulta: 3 novembre 2013].
* ↑ Smith, Christine A.; Stillman, Shannon «Do Butch and Femme Still Attract?». The Gay & Lesbian Review Worldwide, X, 4, 2003.
* ↑ Rose, Dawn; Plaskow, Judith «Yusuf Come Home: Parashat Miketz (genesis 41:1-44:17)». Torah Queeries: Weekly Commentaries on the Hebrew Bible, 62, 2009.
* ↑ Halberstam, Judith. Female masculinity. Duke University Press, 1998, p. 123. ISBN 978-0-8223-2243-6.
* ↑ Carpenter, Karen; McKenzie, Matthew «Love on a Continuum». Social and Economic Studies, 60, 1, 2011, pàg. 118.
* ↑ Rosario, Margaret; Schrimshaw, Eric W.; Hunter, Joyce; Levy-Warren, Anna «The Coming-Out Process of Young Lesbian and Bisexual Women: Are There Butch/Femme Differences in Sexual Identity Development?». Archives of Sexual Behavior, 38, 1, 26-09-2007, pàg. 34–49. DOI: 10.1007/s10508-007-9221-0 [Consulta: 11 març 2019].
# Srédnie Khoroli

Srédnie Khoroli (en rus: Средние Хороли) és un poble (un khútor) de l'óblast de Rostov, a Rússia, segons el cens rus del 2010 tenia 270 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Sint-R'mey

Saint-Remy (francès) - Sint-R'mey en való - és un nucli del municipi belga de Blegny a la província de Lieja a la regió valona. Es troba al marge del Bolland a una altitud de 119 sobre el nivell mitjà del mar.
La part a la riba esquerra del Bolland pertanyia a la senyoria de Cheratte, l'altra riba i el llogaret de Supexhe depenien de l'Abadia de Val-Dieu, ambdós feus dins del comtat de Dalhem, El comtat passà el 1244 al duc de Brabant. Des d'aleshores, el poble va seguir la sort de les Disset Províncies. El seu nom prové de Remigi de Reims, sant patró de l'església católica parroquial.
El 1661, després del Tractat de partició amb Castella queda un exclavament de la República de les Set Províncies Unides fins que al Tractat de Fontainebleau (1785) passà als Països Baixos austríacs durant el regne de Josep II del Sacre Imperi Romanogermànic. Després del Tractat de Fontainebleau de 1814 passà al Regne Unit dels Països Baixos i el 1830 a Bèlgica. El 1977 va fusionar-se amb Blegny.

## Galeria

* Església de Saint-Remy
* Casal de la Joventut
* Monument a les víctimes de la Primera Guerra Mundial
* Escola municipal
* Casal a la riba dreta del Bolland
* Pont al Bolland, antigament la frontera entre el domini de l'Abadia de Val-Dieu i de Cheratte

## Referències

* ↑ Jean Haust, Dictionnaire liégeois, Liège, Editorial H. Vaillant-Carmanne, 1933, pàgina 594
* ↑ «earthtools.org». Arxivat de l'original el 2012-04-01. [Consulta: 26 juny 2012].

## Enllaços externs

             A Wikimedia Commons hi ha contingut multimèdia relatiu a: Sint-R'mey
* Mapa detallat del nucli dins de Blegny Arxivat 2013-10-07 a Wayback Machine.
* Paul Bolland i Victor Counet, Blegny Autrefois: Barchon, Blegny-Trembleur, Housse, Mortier, Saint-Remy, Saive, , Liège, Noir Dessin productions, 2011, 194 pàgines, ISBN 978-2873512378
# Sint-Oedenrode

Sint-Oedenrode és una població i antic municipi de la província del Brabant del Nord, al sud dels Països Baixos. L'1 de gener del 2009 tenia 17.559 habitants repartits sobre una superfície de 64,95 km² (dels quals 0,49 km² corresponen a aigua). Limitava al nord amb Sint-Michielsgestel, Schijndel i Veghel, a l'oest amb Boxtel, a l'est amb Laarbeek i al sud amb Best, Son en Breugel i Nuenen, Gerwen en Nederwetten.
L'1 de gener de gener de 2017 es va unir a Schijndel i Veghel per crear el nou municipi de Meierijstad.

## Centres de població

* Boskant
* Nijnsel
* Olland
* Sint-Oedenrode

## Ajuntament

* CDA 4 regidors
* Hart voor Rooi/PvdA 4 regidors
* VVD 3 regidors
* Gemeentebelang 2 regidors
* BTV Rooi, 2 regidors
* DGS, 2 regidors

## Enllaços externs

* www.sint-oedenrode.nl
# Staphida

Staphida és un gènere d'ocells de la família dels zosteròpids (Zosteropidae) i l'ordre dels passeriformes. Habiten la zona indomalaia.

## Taxonomia

Segons la classificació del Congrés Ornitològic Internacional (versió 11.1, 2021) aquest gènere està format per tres espècies fins fa poc incloses al gènere Yuhina:
* Staphida everetti - iuhina de Borneo.
* Staphida castaniceps - iuhina galtabruna.
* Staphida torqueola - iuhina d'Indoxina.

## Referències

* ↑ T Cai, A Cibois, P Alström, RG Moyle, JD Kennedy, S Shao, R Zhang, M Irestedt, PGP Ericson, M Gelang, Y Qu, F Lei, J Fjeldså. 2018. Near-complete phylogeny and taxonomic revision of the world's babbler (Aves: Passeriformes). Molecular Phylogenetics and Evolution. doi: https://doi.org/10.1016/j.ympev.2018.10.010.
# Standard Template Library

La Biblioteca de plantilles estàndard (STL) és una biblioteca de programari inclòs parcialment a la biblioteca estàndard de C++. Proporciona contenidors, iteradors, algorismes i funcions. Més concretament, la biblioteca es basa en la STL publicat per SGI. Ambdós inclouen algunes característiques que no es troba en l'altre. SGI STL és tan rígid com un conjunt de capçaleres, mentre que l'ISO C++ no s'especifica el contingut de capçalera, i permeti la seva aplicació tant en les capçaleres, o en una veritable biblioteca.
La STL proporciona un ready-made conjunt de classes comuns per C++, com ara contenidors i arrays associatius, que es pot utilitzar amb qualsevol tipus integrat i amb qualsevol tipus definit per l'usuari que suporta algunes operacions elementals (com copiar i assignació), els algorismes de STL són independents dels contenidors, la qual cosa redueix significativament la complexitat de la biblioteca.
El STL assoleix els seus resultats mitjançant l'ús de plantilles. Aquest enfocament proporciona en temps de compilació polimorfisme que sovint és més eficient que els tradicionals en temps d'execució polimorfisme. Modern C++ compiladors estan afinats per reduir al mínim qualsevol pena d'abstracció derivats d'un ús intensiu de la STL.
El STL es va crear la primera biblioteca d'algorismes i estructures de dades genèrics de C++, amb quatre idees al cap: la programació genèrica, abstracte, sense pèrdua d'eficiència, el model de Von Neumann de computació, i la semàntica de valor.
# Sphaerichthys osphromenoides

Sphaerichthys osphromenoides és una espècie de gurami petit. Aquests peixos són originaris de la península de Malaca, Sumatra i Borneo. S. osphromenoides pot arribar a mesurar una longitud de 6 cm. Aquests peixos tenen un color base xocolata amb bandes verticals d'or pel seu cos. En l'aquari són un peixos populars en l'aquariofília, però són una espècie difícil de mantenir en un aquari. Sense condicions òptimes d'aigua, aquests peixos són susceptibles a les infeccions bacterianes i als paràsits de la pell. S. osphromenoideses mantenen millor en aquaris específics per a la seva espècie, ben plantats amb una filtració suau. Requereixen aigua tova, àcida i sobretot prefereixen una temperatura superior a la majoria de peixos. La temperatura s'ha de mantenir a 25-27 °C (77-81 °F). En general són menjadors primmirats, preferint menjar aliment viu o congelat al menjar típic per peixos liofilitzat.

## Referències

* ↑ "Sphaerichthys osphromenoides". FishBase. Ed. Rainer Froese i Daniel Pauly. May del 2007. N.p.: FishBase, 2007.
* ↑ Sanford, Gina. Aquarium Owner's Guide. Nova York: DK Publishing, 1999. ISBN 0-7894-4614-6.
* ↑ Axelrod, Herbert R. Exotic Tropical Fishes. T.F.H. Publications, 1996. ISBN 0-87666-543-1.
# Starodereviànkovskaia

Starodereviànkovskaia - Стародеревянковская (rus) - és una stanitsa del krai de Krasnodar, a Rússia. Es troba a la vora dreta del riu Txelbas (davant de Kanevskaia), a 120 km al nord de Krasnodar.
Pertanyen a aquesta stanitsa els khútors de Bolxie Txelbassi, Ukraïnka, Xevtxenko, Miguti, Udarni, Borets Truda, Sladki Liman, Trudovaia Arménia i Txerkasski.
# Solange Sanfourche

Solange Sanfourche (Carsac-Aillac, 18 de juliol de 1922-Sarlat-la-Canéda 12 de juny de 2013), va ser una lluitadora de la resistència francesa durant la Segona Guerra Mundial.
Es va casar a Périgueux l'any 1945 amb Édouard Valéry, cap departamental del moviment de resistència durant la Segona Guerra Mundial. Va ser coneguda amb el sobrenom de Casa-Claude, va actuar com a secretària mecanògrafa i oficial d'enllaç. La família Sanfourche havia allotjat i amagat durant l'ocupació desenes de combatents clandestins a Périgueux que eren buscats per la Gestapo o per la Milícia Francesa.

## Referències

* ↑ «Quatre années dans la Resistance» (pdf) (en francès). Edouard Valery, 01-09-2004. Arxivat de l'original el 2021-12-28. [Consulta: 2 abril 2021].
* ↑ «VALÉRY Edouard» (en francès). Le Maitron. Jean-Pierre Besse, 22-04-2013. [Consulta: 2 abril 2021].
* ↑ «SANFOURCHE SOLANGE (1922-2013)» (en francès). politologue. [Consulta: 2 abril 2021].-
# Sütlü pilav

Sütlü pilav (arròs amb llet) és una varietat de pilav de la cuina turca. Es fa amb llet en comptes d'aigua. És una especialitat d'Iğdır i de la zona del voltant, a la Regió d'Anatòlia Oriental a Turquia. Sütlü pilav també es pot fer amb cigrons.

## Referències

* ↑ Türk kültüründe Ağrı Dağı. Atatürk Kültür Merkezi, 2009. ISBN 978-975-16-2148-1.
* ↑ «SÜTLÜ PİLAV (Iğdır)» (en turc). [Consulta: 27 agost 2015].
* ↑ «Nohutlu Sütlü Pilav Tarifi» (en turc). Yemek Tarifleri Sitesi. Arxivat de l'original el 27 d’abril 2015. [Consulta: 27 agost 2015].

## Vegeu també

* Perde pilav
# Sām

Sām (سام), també transcrit Saam, és un heroi mític de l'antiga Pèrsia, i un personatge important en l'èpic Shahnameh. Era fill de Nariman, net de Garshasp i pare de Zāl. Va ser campió de l'Iran durant el govern de Faridun, Manuchehr i Nowzar. Va ser nomenat per Manuchehr per governar Zabulistan (Sistan), i després Mazanderan. Després de a Manuchehr, per culpa del govern corrupte i fracassat de Nowzar, els campions iranians van demanar a Sām que governés l'Iran. Sām no va acceptar, va donar suport a Nowzar i li va aconsellar de seguir a Faridun i a Manuchehr. Va ser el fundador suposat de la filosofia coneguda sāmifarianisme. Sām va tornar a Mazanderan, i va morir poc després. Afrasiyab llavors va atacar Zabulistan.
El nom de Sām és equivalent al nom en avèstic 'Saama', que significa fosc i el nom en sànscrit 'Shyaama' que significa el mateix.

## Referències

* ↑ Jafarev, Ati A. THE SHAHNAMEH A COMPLEMENT OF THE EXTANT AVESTA (en anglès).
# Tadashi Nakamura

Tadashi Nakamura (Tòquio, Japó, 10 de juny de 1971) és un exfutbolista japonès.

## Selecció japonesa

Tadashi Nakamura va disputar 16 partits amb la selecció japonesa.

## Enllaços externs

* National Football Teams
* Japan National Football Team Database
# Tadashi Abe

Tadashi Abe (1926 - 23 de novembre de 1984) va ser un dels pioners de l'aikido a Europa.
Va començar a practicar aikido el 1942 a Osaka.

## Referències

* ↑ «Tadashi Abe» (en anglès). aikidojournal.com. Arxivat de l'original el 2009-02-13. [Consulta: 8 setembre 2013].
* ↑ Ueshiba, A Life in Aikido: The Biography of Founder Morihei Ueshiba. Kisshōmaru Ueshiba (en anglès). Kodansha International, 2008, p. 296. ISBN 477002617X.

## Bibliografia

* L'aiki-do. Méthode unique créée par le maître Morihei Ueshiba (1883-1969) (Dos volums) Adaptació i descripcions de Jean Zin (Professor 4t dan de Judo - 3r dan d'aikido)
* L'arme et l'esprit du Samouraï japonais (1958) - 143 pàgines.
* La victoire par la paix (1960) - 151 pàgines

## Enllaços externs

* The principal disciples of Morihei Ueshiba Arxivat 2012-09-19 a Wayback Machine.
* tadashi-abe.blogspot.com
# Take Off Your Pants and Jacket

Take Off Your Pants and Jacket és el quart àlbum d'estudi del grup de pop punk americà blink-182. Produït per Jerry Finn, l'àlbum es va llançar el 12 de juny de 2001 a través d'MCA Records. El grup havia passat la major part de l'any anterior viatjant i fent gires per promocionar l'àlbum Enema of the State (1999), que va portar el grup a la fama. El títol és un joc de paraules tongue-in-cheek sobre la masturbació masculina (en anglès, el nom de l'àlbum sona igual que "take off your pants and jack it"). La coberta de l'àlbum té icones per a cadascun dels membres del trio: un avió ("take off", despegar), un parell de pantalons i una jaqueta. Es van llançar diverses edicions diferents amb pistes extra.
L'album es va gravar en major part durant tres mesos a Signature Sound a San Diego. Durant les sessions, els executius d'MCA van pressionar el grup perquè retingués el so que havia permès que l'àlbum anterior vengués milions de còpies. Com a tal, Take Off Your Pants and Jacket segueix amb el so pop punk que van perfilar i fer famós, si bé amb un to més pesant, inspirat per grups com Fugazi i Refused. Pel que fa a la lletra, s'ha referit a l'àlbum com un àlbum conceptual que descriu l'adolescència, amb cançons dedicades a primeres cites, lluitar contra l'autoritat i festes d'adolescents. A causa de diverses opinions sobre el camí a seguir, el grup va treballar en desacord per primera vegada.
L'àlbum va tenir un èxit gairebé immediat, esdevenint el primer àlbum identificat com a punk rock en debutar al número 1 a la Billboard 200 i sent certificat com a doble platí en tres setmanes. L'àlbum va produir tres senzills reeixits - "The Rock Show", "First Date" i "Stay Together for the Kids" - que van ser dins del top 10 en llistes de rock modern. En general, les crítiques van ser positives, elogiant l'expansió de l'àlbum en temes d'adolescència; altres van veure això com una feblesa. Per promocionar l'àlbum, el grup va co-encapçalar el Pop Disaster Tour amb Green Day. Es va cancel·lar una gira per Europa a causa dels atemptats de l'11 de setembre. Take Off Your Pants and Jackets ha venut més de 14 milions de còpies arreu.

## Referències

* ↑ Roger Coletti. «Blink-182: No Jacket Required». MTV News, 2001. Arxivat de l'original el 4 de novembre 2012. [Consulta: 22 juny 2010].
* ↑ Take Off Your Pants and Jacket (2013 Vinyl Reissue) (liner notes). Blink-182. US: Geffen / Universal Music Special Markets. 2013. SRC025/SRC026/SRC027/SRC028. "This reference primarily cites the Mark Hoppus foreword."
* ↑ Ken Leighton «Naming Rights». San Diego Reader, 14-09-2011 [Consulta: 14 febrer 2013].
# Èbares

Èbares (en grec antic: Οἰβάρης) va ser un noble persa, al servei de Cir II el Gran i probablement abans ho havia estat del seu pare Cambises.
A la mort de Cambises l'any 559 aC va ser un dels que s'esmenten com instigadors de la rebel·lió de Cir II contra el seu avi Astíages de Mèdia. Després va ser governador de Barcània. Segons Ctèsies quan Astiages va caure presoner a Ecbàtana, on s'havia refugiat davant l'atac de Cir, Èbares el va tancar i encadenar, però Cir el va alliberar, Ctèsies explica que, al setge de Sardes, Èbares va aconsellar a Cir que terroritzés els ciutadans amb figures de perses col·locades dalt de tot d'uns pals ben alts perquè semblessin soldats gegants, i que la por que això provocava va aconseguir la rendició de la ciutat. Quan Cir va enviar Petisaces per conduir Astiages a la cort de la seva satrapia, Èbares va convèncer el missatger perquè deixés el vell rei en un lloc desert i provocar-li la mort però quan es va saber, Astiages es va deixar morir de fam per evitar la venjança d'Amitis (la filla d'Astiages), malgrat totes les garanties de protecció que li va donar Cir.

## Referències

* ↑ Smith, William (ed.). «Oebares». A Dictionary of Greek and Roman biography and mythology. [Consulta: 31 març 2024].
# Zincovelesita-6N6S

La zincovelesita-6N6S és un mineral de la classe dels òxids que pertany al supergrup de la högbomita.

## Característiques

La zincovelesita-6N6S és un òxid de fórmula química Zn₃(Fe$^{3+}$,Mn$^{3+}$,Al,Ti)₈O$_{15}$(OH). Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2018. Cristal·litza en el sistema trigonal. La seva duresa a l'escala de Mohs és 6,5.
Les mostres que vna servir per a determinar l'espècie, el que es coneix com a material tipus, es troben conservades a les col·leccions del Museu Mineralògic Fersman, de l'Acadèmia de Ciències de Rússia, a Moscú (Rússia), amb el número de registre 4787/1, i al Museu d'Història Natural Macedoni.

## Formació i jaciments

Va ser descoberta a Nežilovo, al municipi de Veles, (Macedònia del Nord), l'únic indret de tot el planeta on ha estat descrita aquesta espècie mineral, on sol trobar-se associada a altres minerals: zircó, zincocromita, talc, scheelita, quars, hetaerolita, gahnita, franklinita, fluorapatita, ferricoronadita, dolomita, barita i almeidaïta.

## Referències

* ↑ «Zincovelesite-6N6S» (en anglès). Mindat. [Consulta: 31 maig 2021].